
PËR SHPRONËSIMIN PËR INTERES PUBLIK TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I DY REZERVUARËVE TË UJIT TË PIJSHËM, NË KUADËR TË PROJEKTIT PËR ZONËN RURALE TË QYTETIT TË DURRËSIT

Në mbështetje të nenit 100 të Kushtetutës, të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik” dhe të nenit 7 të ligjit nr.9165, datë 23.12.2003 “Për Buxhetin e Shtetit të vitit 2004”, me propozimin e Ministrit të Rregullimit të Territorit dhe të Turizmit, Këshilli i Ministrave

VENDOSI:

1. Shpronësimin për interes publik të pronarëve të pasurive të paluajtshme, pronë private, të cilët preken nga ndërtimi i dy rezervuarëve të ujit të pijshëm, në kuadër të projektit për zonën rurale të qytetit të Durrësit.
2. Shpronësimi të bëhet në favor të ujësjellës-kanalizimeve sh.a., Durrës.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në listën, që i bashkëlidhet këtij vendimi, për sipërfaqen 2 675 m tokë arë, e vlerësuar në shumën e përgjithshme prej 2 915 000 (dy milionë e nëntëqind e pesëmbëdhjetë mijë) lekësh.
4. Ky fond të përballohet nga buxheti i vitit 2004, zëri “Investime për projektin me fondet e OPEC-ut”, miratuar për Ministrinë e Rregullimit të Territorit dhe të Turizmit.
5. Vlera e shpenzimeve procedurale të jetë në shumën 245 500 (dyqind e dyzet e pesë mijë e pesëqind) lekë dhe të përballohet nga ujësjellës-kanalizime sh.a., Durrës.
6. Punimet të përfundojnë brenda muajit prill 2005.
7. Shpronësimi të fillojë dhe të përfundojë brenda muajit dhjetor 2004.
8. Ngarkohen Ministria e Rregullimit të Territorit dhe e Turizmit dhe ujësjellës-kanalizime sh.a., Durrës, për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Fatos Nano


















Lista e pronarëve që do të shpronësohen për ndërtimin e dy rezervuarëve të ujit të pijshëm në kuadër të projektit për zonën rurale të qytetit të Durrësit

Pronarët që do të shpronësohen nga ndërtimi i rezervuarit të ujit të pijshëm në fshatin Katund i Ri

	Nr.
	Emri mbiemri
	Sip/toke are
	Çmimi tokës/m2 (lekë)
	Vlera në (lekë)

	1.
	Z.Vath Çyrbja
	1400 m2
	1150
	1 610 000

	2.
	Z.Hysen Çyrbja
	1200 m2
	1150
	  230 000


 Totali/lekë							        1 840 000
									

PronarI që do të shpronësoheT nga ndërtimi i rezervuarit 
të ujit të pijshëm në fshatin MANËZ TË BASHKISË KAMËZ

	Nr.
	Emri mbiemri
	Sip/toke are
	Çmimi i objektit/m2 (lekë)
	Vlera në (lekë)

	1.
	Qamil Kurti
	1075 
	1000
	1 075 000



Vlera totale e shpronësimit është 2 915 000 (dy milionë e nëntëqind e pesëmbëdhjetë mijë) lekë.




